Złote Tarasy

Złote Tarasy (v preklade zlaté terasy) je komerčný, kancelársky a zábavný komplex v centre Varšavy vedľa hlavnej železničnej stanice medzi ulicami Jana Pawla II a Emilii Plater. Otvorený bol 7. februára 2007. Súčasťou komplexu je administratívna výšková budova s 26 podlažiami a výškou 105 metrov. Celková úžitková plocha je 205 000 m². Je tu 200 obchodov a reštaurácií na celkovej ploche 63 500 m², hotel, multikino s 8 plátnami a 2560 miestami na sedenie, otvorené 31. augusta 2007 a podzemné garáže pre 1400 automobilov.